Lokale værforhold i Tromsø

Geografi

Skoggrensa ligger på 200-300m, lite variasjon.

Det meste av løsneområder ligger på 300-800m.

Høyeste fjell: 1238 moh (Tromsdalstind)

Mest brukte skiterreng er østlige deler av Kvaløya, særlig Kattfjordeidet.

Mest brukte skuterterreng er på Vannøya.

Nedbør

Ingen markante værskiller i denne regionen.

Generelt er det mindre snø helt ytterst på kysten (på de ytterste øyene).

Ellers ingen faste forskjeller i nedbørmengde, men bygevær kan gi lokale forskjeller fra gang til gang.

Mest snø kommer ved bygevær og vind fra V-N. Nordlige del av regionen kan også få nedbør ved bygevær fra NØ.

Vind fra SV gir ofte mildvær og regn.

Vind fra Ø-SØ gir som regel oppholdsvær.

Ikke uvanlig at det kommer mindre nedbør enn meldt.

Vind

Mye av regionen har bratte/alpine fjell og lite “henteområder” for vindtransport av snø. Men østlig del av regionen (Tromsø fastland) har mer av dette.

Fralandsvind (Ø-SØ) kan variere en del lokalt hvor den tar og ikke, men dette kan også variere fra gang til gang.

Kraftig vind kan forekomme fra alle vindretninger, men SØ-SV-NV er nok mest vanlig.

Temperatur

Innland på Malangen og bakside Tromsdalstind kan være betydelig kaldere enn resten av regionen. Ytterst på kysten er det gjerne varmere.

Høytrykk i øst og klarvær kan gi store lokale temperaturforskjeller.

Vedvarende svake lag forekommer generelt i hele regionen.